Csepel - Colón 185
nap

Puritán, ám annál hihetőbb magyar történet szövődik az Atlanti
óceánon. Egy 28 éves villamos-
mérnök, Méder Áron kelt útra még
2006-ban szerény kis hajójával a világtengereken. Ha valaki hasonló
álmokat dédelget, legjobban teszi, ha "fellapozza" Áron gondosan vezetett
hajónaplóját,
mely ugyan nélkülözi a veretes irodalmi drámaiságot, de épp ettől lesz oly
átélhető, igaz, hogy utóbb azon kapja magát az ember, hogy maga is a
végtelen víz, a kikötők, helyi kocsmák, hivatalok szereplője, egy minden
ízében mégis magyar történet részese.
Most épp a Panama-csatorna
kapujában léphet a Carina fedélzetére.

Alko-hol?

Az
alkoholszint kalkulátor megmutatja, hogy a különböző
típusú italokból a megadott idő alatt elfogyasztott mennyiség milyen
hatással van a tudatállapotra és az egészségre, és hogy mennyi idő
szükséges a szervezetből való kiürüléshez.

Magyar
Hegyisport...

és
Turista Enciklo-
pédia címmel jelentetett meg a Kornétás Kiadó csaknem 60
év után egy olyan tartalmas kiadványt, amelynek csaknem 3500 szócikkében
bemutatásra kerülnek a Kárpát-koszorú által közrezárt - egykor magyarlakta
- területek turisztikai helyei, a különböző turista- és egyéb
szabadidősport egyesületek, a hegyisport és a természetjárás kiemelkedő
vagy éppen történelminek számító személyiségei, a legfontosabb sport- és
turistateljesítményei, valamint a témával összefüggő kifejezések, fogalmak
magyarázatai is.

Nem középiskolás
fokon...

Családi
görkorcsolya?

Nem
volt hatástalan városi különki-
adásunk görkorcsolyát magasztaló
fejezete. Többek kérésére mondjuk el, hogy több európai nagyvároshoz
hasonlóan Budapesten is indult áprilistól felnőttek, gyerekek számára
hétvégi görkorcsolya tanfolyam. Szombatonként délelőtt a Petőfi híd budai
hídfőjénél, az A 38-as hajóval szemben tartja kurzusait Jafcsák Péter, az
ELTE adjunktusa, aki megtanítja az alapokat minden érdeklődővel, később
meg - önbizalom-gerjesztő szándékkal - még kisebb városi túrákra is viszi
őket.
A részletekről a [email-masked]
címen érdeklődhetnek.

Az
alaptáborban

Az alaptáborban töltötte a húsvétot a magyar Ahico Everest
Expedíció. Klein Dávid és Várkonyi László a terveknek megfelelően érkezett
vállalkozásuk kiindulópontjára, hogy a következő hetekben a Föld
legmagasabb hegyén kiépítsék azt az utat, amelyen - reményeik szerint -
oxigén palack nélkül juthatnak fel a csúcsra. A két magyar hegymászónak
nem ez az első kísérlete.

Stop! Cukrászda

Elég csábító ajánlat egy
kerékpáros rendezvénytől, ha nem csak a várható kínokkal -
szintemelkedéssel, távokkal - teszi "vonzóvá" hétvégi programját. A
tatabányaiak pedig évről-évre beszervezik a helyi cukrászdát,
így a tekerés végeztével egy kis nassolásra is meghívják a
résztvevőket. Amúgy az egyenkénti indításos, kifejezetten szabadidős
kerekeseknek ajánlott kupa távjai sem olyan rémisztőek.
Korosztályonként 15 és 30 kilométeres útvonalat jelöltek ki Bajnáig
és vissza. S akinek nincs országúti versenykerékpárja, indulhat
mountain bike-kal is, hiszen nekik külön kategóriát is hirdettek.

Erdélyi
barangolás

Kétségtelen, a hétvége legje az erdélyi "Czárán
nyomában" teljesítménytúra sziklás terepével, szakadékaival,
hirtelen kaptatóival. A Király-erdőt bejáró szombati, Sonkolyosról
induló gyalogmenet 20 és 40 kilométerében nem is szintemelkedés, hanem
"szintmászás" van, legalábbis a szervezők útmutatása szerint. Az
átlagosnál valamivel nehezebb középhegységi túra azonban a környék
legszebb helyeit járja be, így elhalad többek között a Győzelem- és
a Zichy barlang, a Püspökkilátó és a Révi szoros mellett is. Azt a
pár órás utazást biztosan megéri.

Védőszárny

Mint egy napközi, de annál sokkal több a Védőszárny
Handicap Sportkör vasárnap programja. Egészen október közepéig
várják ingyenes kenuoktatásukra az egészséges, de akár fogyatékkal
élő gyerekeket is a Kossuth Lajos Üdülőparti csónakházba. Először
vízből való ön- és társmentést, vízirendészeti-, hajózási
szabályokat tanulnak, majd hajókba ülve vízitúráznak a környéken.
Amúgy rossz idő esetén sem maradnak el a foglalkozások, ekkor
kézműveskedéssel és játékos vetélkedőkkel múlatják az időt 9 órától
egészen délutánig.

Komoly
túrák

A hétvége legnehezebb terepén a Mátrában,
egyszersmind legszebb útvonalán halad a Kékesről induló Hanák Kolos és siroki rajttal a Mátrabérc gyalogmenet. Ez a túra valóban méltó a
mai Magyarország első turistaegyletének megalapítójához. Mindkét, 35
és 55 kilométeres kutyagolást csak "jó erőben lévő, felnőtt
embereknek" ajánlják a szervezők, akik a sikeres, időn belüli
teljesítéshez minden segítséget megadnak pontos térképpel,
útvonalmetszettel, frissítőállomásokkal. A rövidebb, úgyszintén
szombati Muzsla viszont már valamivel könnyebb a maga 20
kilométerével, bár itt is "felnőtt sportembereket és edzett, 12 év
feletti fiatalokat" várnak.

Csak
pontosan

Paragra-fuss

Bíróságra ritkán jár az
ember. Nevezési díjat befizetni pedig pláne nem. Márpedig a
kecskeméti "Szeszélyes" domb futást a helyi megyei bíróság
egyesülete, a Iustitius szervezi, így aki előzetesen szeretne
jelentkezni, megteheti a II. emelet 202. szobájában... A
versenykiírás is ehhez mérten kínosan pontos, sehol egy hiba,
pontatlanság, sőt, még "kártérítési igény érvényesítése" fejezetet
is találunk. Így előre sejthető, hogy a rendezvényen minden a
szigorú időrend szerint alakul, vagyis a Vízmű-dombtól szombaton
9.55-kor indulnak egy kis körre az alsó tagozatosok, majd 5 perccel
később az 1 és 5 kilométert kocogók.

Gördülékeny ajánlat

Újdonságok
Királyréten

Elkészült a Királyréti végállomás közelében
található 750 m hosszú, kisebb lejtőkkel-emelke-
dőkkel és
bevágással tarkított hajtánypálya. A vonalon a kisvasút
paphegyi műhelyében épített négyszemélyes hajtányokkal
közlekedhetnek a látogatók. A két tekerő-vezető kerékpárüléseken ül
és pedáloz, míg a hátsó sorban egy fapadon foglalhatnak helyet az
utasok. Szükség esetén a hajtányok összekapcsolhatók egymással, így
akár többrészes szerelvények is képezhetők. Extra program haladóknak
a 11 kilométer hosszú, Kismarostól egészen Királyrétig tartó
tekerés. Ebben az esetben a hajtányosokhoz egy vasutas kísérő is
csatlakozik, aki vezeti a menetet, és egy motoros hajtány
segítségével felvontatja a csapatot a legnagyobb, Hártókút és
Szokolya közötti emelkedőn.

Négy
tappancs

Szívünk szerint állandó városi
kutyarovatot nyitnánk. Ha nem lennénk napi szemtanúi ebek s
gazdák érzelem gazdag depressziójának, mely legjobb esetben is
sétáltatásban teljesedik ki - a futtatás már maga a mennyország -,
ha nem tudnánk, hogy a kutyánál jobb sporttárs aligha létezik; ha
nem tudnánk arról a tucatnyi sportágról, mely számukra kínálkozik -
nos, egy szót sem szólnánk!
Rábeszélés helyett talán érdemes a
kutya lelkébe pillantani. A Tappancs Team most első rangú
szakemberekkel indít foglalkozássorozatot április végétől a
Budakeszi Vadasparkban, ahol az állatok jelzéseiről,
viselkedészavarairól, "személyiség-tréningjéről" lesz szó. Nyáron,
augusztusban még kutyás tábort is terveznek Mezőnagymihályon.

Drótszamár és
cseresznyevirágzás

A Fertő környékét 420 kilométer kerékpárút szalagozza.
Családi biciklizésre különösen alkalmas a tavat megkerülő változat,
ami önmagában 135 km hosszú, ennek negyede magyar oldalon vezet.
Hozzá csatlakozik a "Cseresznyevirág" a maga 40 km-vel. Az
elkövetkező hetekben az ezer virágzó cseresznyefa kivételes látvány
nyújthat. Egy másik, a 48 km hosszú "Lackenradweg" alig fél méter
mély, sós vizű, 80 kisebb tó mellett halad el és közel 300 itt
fészkelő madár élőhelye. A "Hanság" 53 km hosszú, csatorna és
szőlőskertek között kanyarog emelkedők nélkül. A "Kultúra" ennek
csak fele, a hibátlan aszfalt a Halbturni Vadászkastély és a
Frauenkircheni Bazilika mellett vezet és a szezon folyamán
kiállításokra, borkóstolókra lehet számítani az út mentén.

Tirol - a
sasfészek

Tiroli viszonylatban - már ha hegyekről van szó -
meglepődni nem illik semmin. Ám hogy az Alpok ezen szegletében 15
ezer kilométer(!) jelzett turistaút futna, az azért szép!
Közülük az új, Sas Túraútvonal - melynek vonalvezetése egy sas
stilizált sziluettje - az egész tartományon áthalad St. Johannból
egészen St. Anton am Arlbergig. További útvonalak hálózzák be a
Kaiserwinkel térségét, valamint a Kitzbüheli- és Tuxi-Alpokat.
Kelet-Tirol felett pedig a "fiatal sas" tárja ki szárnyait: a
Großglockner és a Großvenediger árnyékában akár magaslati, akár
kényelmes völgytúrák közül válogathatnak a bakancsosok, akiknek
összesen 127 napi szakasz kínálkozik, amelyek megtételével mintegy
87 000 méternyi magasságkülönbség küzdhető le.

...Széchenyi
visszaküldte az angoloknak az ormótlan bárkákat. Neki olyanok kellettek,
mint amilyenek Angliában látott. Nem sokkal később már a Lánchíd építői -
a kormánynál Clark Ádámmal - és Széchenyivel a Nemzeti Hajósegylet csapata
már ádáz küzdelmet vív a Dunán...

...Véletlen-e, hogy az
evezősök máig a folyók arisztokratái. Lehet karcsú szkif, dubló, testesebb
kiel, négyes, vagy a varázslatos nyolcas, évszázados méltósággal merülnek
vízbe az evezők, nyugalom, elegancia veszi körbe a hajót. És az idő csak
szépített e sporton. Talán, mert az evezés soha sem pusztán sportot
jelentett: életformát! A vízparti közösséget, a csónakházak rendjét,
emberségét, a fűzek alatti naplementét, és persze az evezők egyenletes,
könnyű csapásait.

Az evezés abban is egyedi, hogy olimpikonjai, világbajnokai
mellett is mindenki sportja maradt. A stégek teljes jogú polgárai a most
tanuló negyvenesek, akár kiskamaszok, hétvégi túrázó család és a
hivatalnok, üzletember, ki zaklatott napjától szabadul a víz finom
fodrain.
A szövetség épp úgy szervezője műkedvelők versenyének, mint
bármely bajnoki futamnak, egyes kiírásaik már szinte minden vízi járműnek
szólnak.

Ta-ní-ta-ni

A
hídról vízre pillantó talán maga sem gondolja, milyen sokan tanulnak meg
felnőtt fejjel evezni, másszor egész családok életébe költözik be e sport
némely egyesületek jóvoltából.

Danubius

Az egyik legismertebb fővárosi egyesület a
Margitszigeten, a sportuszoda oldalában. Évente több tucat "senior
újonc" barátkozik náluk az evezővel, a hajóval. Egy részük később
másutt keres otthont magának, mások maradnak, a becslések szerint
legalább félszázan járnak le munka után, rendszeresen röpke
kikapcsolódásra, vagy csatlakoznak vízi túráikhoz, a gyerekeknek meg
rendszeresen szerveződnek nyári táborok.

Külker

A Római parton azon kevesek egyike a Külker SC, mely
megúszta a hajdan világhírű vízisport-központ lassú pusztulását.
Sőt, nagy léptékű terveik szerint a Duna egyik legjelentősebb
túraevezős kikötője lesz vízitelepük. Ehhez most újították fel
létesítményeik, pihenőszobáik zömét, így a jelenlegi 100-as tagság
kétszeresét is ki tudná szolgálni a 40-50 hajóból álló "flotta". A
felnőttek és gyerekek oktatása, a hajókölcsönzés árak tekintetében
még mindig komoly önmérsékletre vall.

BEE

A Budapesti Evezős Egyesület neve az óceánt átevező
fiatalok révén lett még ismertebb. A Népsziget déli csücskében
húzódó csónakházban az idén már két edző foglalkozik a visszajáró
iskolás csoportokkal meg persze a felnőttekkel, akik először
kiel-boatokban ismerkednek az evezőforgatással, de később nyilván
komolyabb hajókba is ülhetnek.

Egyébként
a hajók értékéhez mérten szolid árak általánosnak tekinthetők. A
havi 4-5-6 ezer forintos tagdíj, vagy az ezer forintos alkalmankénti
oktatói óradíj - a kapottakhoz képest - egyáltalán nem
tragikus.

Szinte kötelező

Ezúttal nem nagyon lehet
kifogást keresni, hogy túl messze van. Mert nem. Budapest szívében,
a Margitszigeten. Hogy nem tudok evezni, sőt még úszni sem, mert
parti programmal is készülnek. Vagyis evezős évadnyitó Széchenyi
emlékére vasárnap versenyekkel, hajókereszteléssel, evezős történeti
kiállítással, életmód tanácsadással, focibajnoksággal,
gulyáspartival... S hogy a műkedvelőknek még ergométeres bajnokságot
is hirdettek, a bátrabbak pedig akár tíz evezős hajóba is beülhetnek
egy kis lapátolás kedvéért már csak grátisz, mintahogyan az is, az
Atlanti-óceánt átevező páros élménybeszámolót tart majd a Danubius
Nemzeti Hajós Egylet klubhelyiségében. Kár lenne kihagyni!

Balaton Regatta
Most már lassan az
ezres szurkolói kör is szigorú tartozéka a veszprémi egyetem sajátos
evezős találkozójának, a Balaton Regattának. Az idén május 18-án
Balatonalmádiban rajtolnak el a fix üléses tízpár evezős hajók, de
az esemény kísérőrendezvényei - hogy ne mondjunk bulit - ugyancsak
komoly vonzerőnek számít.

IMPRESSZUM
© A Zöldpont Szerkesztőség
közérzeti hetilapja
Szerkesztőség: 1071 Budapest, Damjanich u. 39.

e-mail: [email-masked]
URL: http://www.zoldpont.hu/
Felelős szerkesztő: Cziráki Péter
[email-masked]
Munkatársak: Fülöp
Renáta, Zsolnai Attila, Palotai István